open-index/open-wikipedia-markdown huggingface dataset:
Klepočių geležinkelio stotelė

**Klepočių geležinkelio stotelė** – keleivių laipinimo vieta Klepočių kaime (Trakų rajonas), prie Vilniaus–Marcinkonių geležinkelio. Stoja priemiestiniai traukiniai iš Vilniaus į Varėną ir Marcinkonis. Stotelės vakariniu pakraščiu eina peronas, jame stovi keleivių paviljonas.

## Istorija

1862 m. per kaimą buvo nutiestas Vilniaus–Gardino geležinkelis. Klepočių stotelė žymima nuo XIX a. pabaigos. 1920 m. ir 1923 m. prie Klepočių vyko mūšiai dėl Valkininkų–Rūdiškių geležinkelio ruožo.

## Šaltiniai
Kalvių geležinkelio stotelė

**Kalvių geležinkelio stotelė** – traukinių sustojimo vieta pietų Lietuvoje, į pietryčius nuo Kalvių kaimo, Trakų ir Varėnos rajonų paribyje. Praeina Vilniaus–Marcinkonių geležinkelis, stoja keleiviniai traukiniai Vilniaus–Varėna–Marcinkonys. Šiaurinė stotelės dalis yra Trakų rajono Kalvių kaime, pietinė – Varėnos rajono Pūčkornių kaime. Perone stovi mūrinis keleivių paviljonas mediniu stogu.

## Istorija

Stotelė įkurta sovietmečiu.

## Šaltiniai
Šklėrių geležinkelio stotelė

**Šklėrių geležinkelio stotelė** – keleivių laipinimo vieta Šklėrių kaime (Trakų rajonas), prie Vilniaus–Marcinkonių geležinkelio. Stoja traukiniai Vilnius–Varėna–Marcinkonys. Stotelės rytiniame šone yra peronas su keleivių paviljonu.

## Istorija

Stotis įkurta XX a. 1-ojoje pusėje *Sklėrių* vardu. XX a. pabaigoje pervadinta *Šklėrių* stotele.

## Šaltiniai
Pamerkių geležinkelio stotelė

**Pamerkių geležinkelio stotelė** – stotis pietų Lietuvoje, Pamerkių kaimo vakaruose, į šiaurę nuo Merkio upės, per kurią nutiestas Pamerkių geležinkelio tiltas. Tai pusstotė Valkininkų–Matuizų tarpstotyje Lentvario–Varėnos geležinkelio linijoje, praeina Vilniaus–Marcinkonių geležinkelis. Stoja keleiviniai traukiniai Vilnius–Varėna–Marcinkonys.

## Istorija

Pamerkių geležinkelio tiltas atidarytas jau 1861 m. rugsėjo 24 d., tačiau stotelė įkurta tik 1959 m. Maždaug iki 1980 m. vadinosi ***45 km*** stotele (kadangi nutolusi nuo Lentvario GS per 45 km.).

## Šaltiniai
Margionių geležinkelio stotelė

**Margionių geležinkelio stotelė** – buvusi stotis pietų Lietuvoje, Margionyse, prie Vilniaus–Gardino geležinkelio, ties Dzūkijos NP riba.

## Istorija

Stotelė įkurta 1959 m.  Maždaug iki 1980 m. vadinosi ***92 km*** stotele (kadangi nutolusi nuo Lentvario GS per 92 km.).

Panaikinta iki 2010 m. Mediniame stoties pastate buvo kasa, laukiamasis, bet po to, kai ruožas Marcinkonys–Senovė buvo uždarytas, pastatas apleistas, o apie 2010 m. nugriautas kartu su kitais statiniais, peronas taip pat išardytas.

## Šaltiniai
Generolo Adolfo Ramanausko kovinio rengimo centras

**Generolo Adolfo Ramanausko kovinio rengimo centras (GARKRC)** – Lietuvos kariuomenės dalinys, esantis Mokymo ir doktrinų valdybos sudėtyje. 

Kovinio rengimo centras organizuoja ir vykdo profesinės karo tarnybos karių kovinį rengimą, krašto apsaugos sistemos valstybės tarnautojų mokymą. Centre rengiami šaudyklų valdymo ir taktinio kovinio šaudymo, ugnies valdymo ir priešakinio stebėjimo, taktinių pratybų planavimo ir taikos palaikymo operacijų mokymo kursai. Taip pat organizuojami ir vedami aplinkos apsaugos mokymo kursai, įvairūs tarptautiniai aplinkos apsaugos seminarai. Pagal Lietuvos kariuomenės ir Danijos Karalystės kariuomenės bendradarbiavimo planą 2000 m. lapkričio 22 d. centre įrengtas ir atidarytas taktikos treniruoklis. Vyksta karių, vykstančių į įvairias misijas, rengimas. 2013 m. gruodžio 6 d. įsigyta UILMS (universali integruota lazerinė mūšio sistema) padedanti efektyviai tobulinti karių individualius įgūdžius, logistinį aprūpinimą ir vadovavimą mūšio lauke.

## Istorija

1999 m. kariuomenės kovinio rengimo centrui Nemenčinėje suteiktas Lietuvos kariuomenės generolo Adolfo Ramanausko vardas 

## Struktūra
Generolo Adolfo Ramanausko kovinio rengimo centro struktūra:

* Vado biuras;
* Saugumo skyrius;
* Štabas;
* Kovinio rengimo grupė;
* Aprūpinimo tarnyba;
* Generolo Silvestro Žukausko poligonas (GSŽP);
* Rūdninkų karinis poligonas (RKP);
* Mokomoji motorizuotoji pėstininkų kuopa (MMPK);
* Mokomoji žvalgybos kuopa „Vanagas“.

## Išnašos

## Nuorodos
* Generolo Adolfo Ramanausko kovinio rengimo centras
Turkijos futbolas 2023–2024 m.

**[[Turkija|Turkijos]] futbolo varžybos [[2023]]–[[2024]] m.**
*  prasidėjo 2023 m. rugpjūčio 11 d. ir baigėsi 2024 m. gegužės 26 d. 
* s turnyras prasidėjo 2023 m. vasarą, o finalas įvyko 2024 m. gegužės 23 d.

## 2023–2024 m. [[Turkijos Süper Lig|Süper Lig]]
* **[[Turkijos Süper Lig|Süper Lig]]** – pirmos pakopos, elito divizionas, aukščiausioji futbolo lyga.

Pokyčiai lygoje:

2023 m. gruodžio 11 d. rungtynių metu įvyko incidentas, kurio metu „Ankaragücü“ klubo prezidentas Farukas Koca smogė į veidą rungtynių teisėjui. Namuose žaidę „Ankaragücü“ pirmavo minimalia persvara (1-0), tačiau 97 minutę varžovai Rizespor išlygino rezultatą (1-1). Nepatenkintas rungtynių eiga į aikštę išbėgo Farukas Koca ir užsipuolė rungtynių teisėją Halilą Umutą Melerį. Po incidento klubo prezidentas ir du jo pagalbininkai sulaikyti. 2023 m. gruodžio 12 d. pranešta, kad Farukas Koca ir jo pakalikai suimti. 

Po šio išpuolio laikinai nutrauktas Turkijos futbolo čempionatas, nukeltos Superlygos ir žemesniųjų divizionų rungtynės.

### Galutinė lentelė
*  Čempionais tapo Galatasaray SK.

; 🛡️ PASTABOS

## 2023–2024 m. [[TFF 1. Lig|1. Lig]]
* **[[TFF 1. Lig|1. Lig]]** arba **Pirma lyga** – antros pakopos futbolo lyga.
* Dalyvavo 18 ekipų. Sužaidė po 34 rungtynes.
* Eyüpspor tapo pirmenybių nugalėtojais ir pateko į Süper Lig.
* Göztepe liko antroje vietoje, bei pateko į Süper Lig.
### Turnyrinė lentelė

## 2023–2024 m. [[Turkijos futbolo taurė]]
* **[[Turkijos futbolo taurė]]** – pagrindinis futbolo taurės turnyras Turkijoje. 
* Vyksta nuo 1962 metų.

### Finalo rungtynės
----

* **[[Beşiktaş JK|Beşiktaş]] nugalėjo varžovus rezultatu 3:2 ir iškovojo šalies futbolo taurę.**
----

## Išnašos

## Nuorodos
* RSSSF duomenų bazė
: RSSSF: čempionų sąrašas
: RSSSF: Turkijos futbolo taurės laimėtojai
: RSSSF: Supertaurės finalai
* FLASHSCORE
: Turkijos Super-Lig rezultatai
: Taurės turnyro rezultatai
Alaska Airlines

**Alaska Airlines** yra vienos didžiausių Jungtinių Amerikos Valstijų oro linijos. Kompanija įsikūrusi SeaTac, Vašingtono valstijoje, Sietlo metropolinėje zonoje. Tai penktos pagal keleivių skaičių Šiaurės Amerikos oro linijos. Šios oro linijos vykdo skrydžius iš penkių centrų; pagrindinis centras yra Sietlo-Takomos tarptautinis oro uostas. Aliaskos oro linijos yra Oneworld, trečio pagal dydį oro linijų aljanso, narė.

## Istorija

### 1932-1945
McGee oro linijos, Aliaskos oro linijų pirmtakės, buvo įkurtos Linious “Mac” McGee ir savo pirmuosius skrydžius vykdė tarp Ankoridžo ir Bristolio Įlankos. Skrydžiai neturėjo grafiko, o būdavo vykdomi tuomet, kai atsirasdavo keleivių arba krovinių, kuriuos reikėdavo skraidinti. Šios oro linijos išgyveno finansinius sunkumus Didžiosios Depresijos metu. Taip nutiko todėl, nes Ankoradže tuo metu veikė daug oro linijų, bet nebuvo tiek keleivių, kurie norėtų skristi.

1934 metais įvyko pirmasis Ankoradžo oro linijų susijungimas, kai McGee pardavė jo vardu pavadintas oro linijas už 50 000 dolerių (1,093,781 doleris 2022 metų kainomis) Star Air Service, oro linijoms taip pat įsikūrusioms Ankoradže. Tai leido McGee pradėti verslą kalnakasybos srityje.

1937 metais McGee grįžo į oro linijų verslą ir atidarė alkoholio parduotuvę, taigi šios oro linijos pradėjo tiekti alkoholį į atokiausius Aliaskos regionus.

1941 metais Raymond’as Marshal’as, verslininkas is New York’o, nupirko Star Air Service. Vėliau, 1942 metais, šios oro linijos nusipirko dar tris Aliaskos oro linijas- Lavery Air Service, Mirow Air Service ir Pollack Flying Service, o taip pat ir angarą Ančoro oro uoste. Tais pačiais metais šios oro linijos buvo pervadintos “Aliaska Star oro linijomis”. Aliaskos oro linijų vardas buvo pradėtas naudoti 1944 metų gegužės 2-ą dieną.

### Plėtimasis po Antrojo Pasaulinio karo (1945-1949)
1945-aisiais metais Aliaskos oro linijos pasamdė pirmąją skrydžių palydovę. 1947-aisiais metais žokėjus James’as Wooten’as tapo šių oro linijų prezidentu ir pradėjo jas stipriai plėsti. Jam valdant kompaniją iš valstybės nusipirko daug atliekamos karinės oro technikos, kuri buvo naudojama karo metais.

## Išnašos
Karo laivų flotilė

**Lietuvos kariuomenės Karinių jūrų pajėgų Karo laivų flotilė** – Lietuvos ginkluotųjų pajėgų karinis dalinys, esantis Karinių jūrų pajėgų sudėtyje.

Karo laivų flotilė kontroliuoja ir gina Lietuvos Respublikos teritorinę jūrą ir išskirtinę ekonominę zoną, vykdo žmonių paieškos ir gelbėjimo, taip pat taršos likvidavimo darbus Lietuvos Respublikos atsakomybės zonoje, teikia paramą Karinėms oro pajėgoms ir Specialiųjų operacijų pajėgoms, planuoja ir organizuoja kovinį rengimą.  

Karo laivų flotilė - didžiausias Karinių jūrų pajėgų dalinys. Ją sudaro štabas ir 3 laivų divizionai (Patrulinių laivų divizionas, Priešmininių laivų divizionas, Pagalbinių laivų ir katerių divizionas), jiems priklauso 8 laivai ir 2 uosto kateriai.

## Išnašos

## Nuorodos
* Karo laivų flotilė
Mikalinava

**Mikalinava** gali reikšti:

* buvęs kaimas, dabar esantis Kauno miesto ribose;
* buvęs viensėdis Rokiškio rajone.
Ibrahim Biçakçiu

**Ibrahimas Ačifas Bičakčiu** arba **Bičaku** (,  – ) – albanų žemvaldys ir kolaborantas su Ašies jėgomis. Nuo 1943 m. rugsėjo 14 d. iki spalio 24 d. ėjo laikinojo vykdomojo komiteto pirmininko pareigas, o nuo 1944 m. rugsėjo 6 d. iki spalio 26 d. buvo Albanijos ministras pirmininkas nacių okupacijos metais.

## Biografija

### Ankstyvasis gyvenimas
Ibrahimas Bičakčiu gimė 1905 m. Elbasanyje (dabartinė Albanija), Osmanų imperijoje. Jo šeima prisidėjo prie Albanijos nepriklausomybės paskelbimo, todėl jis užaugo su ta pačia ideologija ir įsitikinimais.

### Antrasis pasaulinis karas
1943 m. kartu su Bedri Pejani ir Xhafer Deva padėjo įkurti nacionalinį komitetą, sudarytą iš dvidešimt dviejų albanų ir Kosovo albanų lyderių, kuris paskelbė Albanijos nepriklausomybę nuo fašistinės okupacijos (nors šalis vis dar buvo okupuota) ir išrinko vykdomąjį komitetą laikinajai vyriausybei sudaryti.

### Ministras pirmininkas
Po savaitę trukusių derybų I. Bičakčiu sutiko vadovauti naujai nedidelei vyriausybei po Fiqri Dine. Nors jis buvo puikus Vokietijos sąjungininkas, vis dėlto jo valdymas buvo gana nekompetentingas. Daugiausia dėl to, kad Vokietija buvo ant pralaimėjimo slenksčio, o albanų partizanai plėtė savo teritorijas ir buvo pasirengę smogti. Tiranos laikraščiai pažymėjo, kad jis vadovavo laikinajam vykdomajam komitetui lygiai prieš metus, iki Mitrovicos vyriausybės sudarymo. Bičakčiu vėl tapo Vokietijos atstovu.

### Po karo
Nors komunistams paskelbus pergalę daugelis kolaborantų pabėgo iš Albanijos, Bičakčiu, kaip ir Anton Harapi ir Cafo Beg Ulqini, nusprendė neišvykti ir nusprendė, kad mieliau mirs gimtojoje šalyje nei svetimoje žemėje. 1944 m. gruodžio 6 d. jį suėmė komunistų pajėgos Škoderyje, o 1945 m. balandžio 13 d. Tiranos specialusis teismas jį nuteisė kalėti iki gyvos galvos. Didžiąją dalį metų jis praleido Burelio kalėjime, į laisvę išėjo 1962 m. gegužės 5 d. Elbasanyje. Paskutiniaisiais gyvenimo metais dirbo viešųjų tualetų valytoju Elbasanio mieste.

Ibrahimas Bičakčiu mirė 1977 m. sausio 4 d. gimtajame mieste.

## Išnašos

|-

|-
Le Temple de la Gloire

**„Šlovės šventykla“** () – Žano Filipo Ramo opera baletas () su Voltero sukurtu libretu. Opera pirmą kartą atlikta 1745 m. lapkričio 27 d. Versalio rūmų Didžiojoje arklidėje (), švenčiant Liudviko XV pergalę Fontenua mūšyje Austrijos įpėdinystės karo metu.

## Reikšmė
Nors „Šlovės šventykla“ buvo sukurta karaliaus triumfui paminėti, Voltero parašytas libretas taip pat tapo alegorine pamoka: į Šlovės šventyklą patekti siekė trys valdovai, bet primtas tik doringasis (imperatorius Trajanas). Parodydamas nesavanaudiškumą, šis šventyklą paskyrė visos žmonijos gerovei.

## Vaidmenys 1745 m. versijoje

## Pastabos

## Išnašos
Mikalinava (Kaunas)

**Mikalinava** – buvęs kaimas į vakarus nuo Vilijampolės, dabar esantis Kauno miesto savivaldybės teritorijoje. Vakaruose yra Veršvai. Buvusio kaimo teritorijoje yra Kauno autobusų parkas, „Kauno energija“, Kauno keleivinė prieplauka, Kauno žiemos uostas, buvusi AB Liepsna. Vietovė taip pat buvo žinoma kaip ***Mykoliškiai***.

## Gyventojai

## Šaltiniai
Darželių geležinkelio stotelė

**Darželių geležinkelio stotelė** – buvusi stotis pietų Lietuvoje, Darželių kaime, šiaurės vakariniame Grybaulios tvenkinių pakraštyje. Praeina jau nebenaudojama Sankt Peterburgo–Varšuvos geležinkelio atkarpa.

## Istorija

Stotelė įkurta XX a. pabaigoje, sovietmečio žemėlapiuose neaptinkama. XXI a. 1-ajame dešimtmetyje sunyko.

## Šaltiniai
Elektrodepo-1 geležinkelio stotelė

**Elektrodepo-1 geležinkelio stotelė** – keleivių laipinimo vieta rytų Lietuvoje, Naujojoje Vilnioje, Vilniaus–Turmanto geležinkelio ruože, prie posūkio į Vilniaus elektrinių traukinių depą. Naudojama geležinkelio darbuotojų, aplinkinių kolektyvinių sodų gyventojų, stoja priemiestiniai keleiviniai traukiniai Vilnius–Ignalina–Turmantas. Piečiau už 500 m yra Elektrodepo-2 geležinkelio stotelė prie kelio link Kenos.

## Istorija

1974 m. pradėta Naujosios Vilnios–Kauno ir Lentvario–Trakų linijų elektrifikacija, o 1975 m. gruodį išriedėjo pirmasis elektrinis traukinys Vilnius–Kaunas. 1979 m. baigta elektrifikacija ruože Vilnius–Naujoji Vilnia ir traukiniai pasiekė Naująją Vilnią. Čia 1983 m. įrengtas Vilniaus elektrinių traukinių depas, 1991 m. į pietus nuo depo įrengta Elektrodepo-2 geležinkelio stotelė.

## Šaltiniai
Elektrodepo-2 geležinkelio stotelė

**Elektrodepo-2 geležinkelio stotelė** – keleivių laipinimo vieta pietryčių Lietuvoje, Naujosios Vilnios rytinėje dalyje (buvusiame Verbų kaime), Vilniaus–Minsko geležinkelio ruože. Stotelė yra į pietus nuo elektrinių traukinių depo, daugiausiai naudojama geležinkelio darbuotojų, joje išlipa ir keliaujantys į greta esančius kolektyvinius sodus. Stoja keleiviniai traukiniai Vilnius–Kena. Stotelė ir jos prieigos yra visiškai elektrifikuotos, ją kerta Pramonės gatvė – vakaruose yra keleivių paviljonas važiuojantiems link Vilniaus, rytuose – link Kenos.

## Istorija

XX a. 8-ajame dešimtmetyje Lietuvoje nutiesta pirmoji elektrifikuota geležinkelio linija. Elektriniams traukiniams aptarnauti 1983 m. įkurtas Vilniaus elektrinių traukinių depas prie geležinkelio link Pabradės, įrengta Elektrodepo-1 geležinkelio stotelė. Lietuvai paskelbus nepriklausomybę, 1991 m. įrengta antroji elektrodepo stotelė prie kelio į Keną – Elektrodepas-2.


Elektrodepas2 2023b.jpg | Žvilgsnis į rytinę pusę
Elektrodepas2 2023c.jpg | Geležinkelio pervaža ties Elektrodepu-2


## Šaltiniai
Juodšilių geležinkelio stotelė

**Juodšilių geležinkelio stotelė** – stotis Vilniaus rajono savivaldybėje, rytiniame Juodšilių pakraštyje, Vilniaus–Lydos linijoje prie šiaurinės Valčiūnų stoties ribos, kur pietinis Vilniaus aplinkelis atsiskiria nuo Vilniaus–Lydos kelio. Stoja priemiestiniai keleiviniai traukiniai Vilnius–Jašiūnai. Peronas su keleivių paviljonu įrengtas vakarinėje stotelės pusėje, už 10 metrų į pietus nuo stotelės po geležinkeliu įrengta nedidelio aukščio pervaža-tunelis.

## Istorija

1908 m. dėl būsto brangumo Vilniaus mieste, Polesės geležinkelio vadovybė nusprendė įrengti gyvenvietę savo darbuotojams už miesto. Stotelė atidaryta 1910 m. Iki I pasaulinio karo Juodšilių vietoje buvo miškas (Juodasis Šilas), kurį vokiečių kareiviai pradėjo kirsti. Medienai išgabenti jie nutiesė geležinkelį ir pastatė stotį. Iškirstose vietose prie geležinkelio susikūrė geležinkelininkų kaimelis Reslerava (Polesės geležinkelių direktoriaus Reslerio garbei). Juodšilių pavadinimas atsirado po 1920 m.

## Šaltiniai
Durpyno geležinkelio stotelė

**Durpyno geležinkelio stotelė** – stotis Radviliškio miesto šiaurės vakaruose, Durpyno mikrorajone. Stotelė yra iškart už Radviliškio geležinkelio stoties komplekso ribos, netoli Radviliškio P-3 kelyno. Stoja keleiviniai traukiniai Kaunas–Šiauliai, Radviliškis–Klaipėda ir Panevėžys–Mažeikiai. 2023 m. stotyje yra 2 kelias 105 metrų ilgio.

## Istorija

Stotelė įrengta 1969 m.

## Šaltiniai
Labučių geležinkelio stotelė

**Labučių geležinkelio stotelė** – stotis Labučių kaime, prie Radviliškio–Daugpilio geležinkelio. Stoja keleivinis traukinys Panevėžys–Šiauliai. 2023 m. stotyje yra 1 kelias 84 metrų ilgio.

## Šaltiniai
Kabelių geležinkelio stotelė

**Kabelių geležinkelio stotelė** – buvusi stotis pietų Lietuvoje, į šiaurės vakarus nuo Kabelių ir į pietryčius nuo Šklėrių kaimo, prie Vilniaus–Gardino geležinkelio.

## Istorija

Stotelė įkurta XX a. pabaigoje, sovietmečio žemėlapiuose neaptinkama. Iki 2001 m. gegužės stotelėje veikė pasienio ir muitinės kontrolė. Uždarius Vilniaus–Gardino geležinkelio keleivinę liniją stotelė sunyko. 2010 m. ji buvo prastos būklės, stovėjo užkaltais langais, aplinkui buvo nupjauti medžiai ir krūmai.

## Šaltiniai
Kijevo funikulierius

**Kijevo funikulierius** () – vienintelis funikulierius Kijevo mieste, jungiantis miesto viršutinį senamiestį su komerciniu Podilo rajonu. Funikulierių valdo miesto įmonė „Kyivpastrans“.

## Istorija
Kijivo funikulierius buvo statytas 1902–1905 m., o atidarytas 1905 m. gegužės 20 d. Pastatymo kaina siekė apie 230 000 rublių. Funikulierių projektavo Artūras Abrahamsonas, baigęs profesionalius mokymus Ciūriche ir Sankt Peterburge.

Kadangi funikulierius įrengtas netoli Šv. Mikalojaus Auksinių Kupolų vienuolyno, jis buvo vadinamas Šv. Mikalojaus mechaniniu keltuvu (ukr. *Михайлівський механічний підйом*). Kai sovietai 1935–1936 m. vienuolyną sugriovė, funikulieriaus pavadinimas taip pat buvo pakeistas.

## Kiti faktai
Funikulierių sudaro viena linija su dviem stotelėmis. Du sistemos vagonai pažymėti skirtingomis kirilicos raidėmis – **Λ** ( – kairys) ir **П** ( – dešinys). Per savo istoriją sistema buvo renovuota tris kartus – 1928, 1958 ir 1984 m.

Funikulieriaus trasos ilgis sudaro 222 metrus. Kelionė į vieną pusę trunka apie 3 minutes. Viename vagone telpa iki 100 žmonių. Vagonų greitis siekia 2 m/s.: Kasmet sistema pasinaudoja 10 000 – 15 000 gyventojų, per metus pervežama apie 2,8 milijono keleivių.

## Galerija

File:Київський фунікулер 1.jpg|Apatinė stotelė
File:Верхняя станция киевского фуникулёра.jpg|Viršutinė stotelė
File:Фунікулер 1.JPG|Viršutinė stotelė
File:Киевский фуникулёр.JPG|Apatinė stotelė
File:Фунікулер 3.JPG|Apatinė stotelė
File:Київський фунікулер 2.jpg|Vagonas


## Šaltiniai

## Nuorodos
* Oficiali svetainė
Mankiškių geležinkelio stotelė

**Mankiškių geležinkelio stotelė** – stotis Mankiškių kaime (Radviliškio rajonas), prie Vilniaus–Klaipėdos geležinkelio. Stoja priemiestiniai keleiviniai traukiniai Panevėžys–Mažeikiai ir Radviliškis–Klaipėda. 2023 m. stotyje yra 2 peronai 99 metrų ilgio.

Stotelės paviljonas pastatytas pietvakariniame krašte, šiaurės rytiniame likęs tik peronas. Pagrindinis patekimas į stotelę yra nuo Mankiškių gyvenvietės, kuri yra į šiaurės rytus nuo stotelės. Nors iškart į šiaurės vakarus nuo stotelės yra geležinkelio bėgių atšaka link Jonaitiškių ir toliau link Pagėgių, traukinių eismas link Pagėgių nukreipiamas per Kutiškius. 

## Istorija

Stotelė atidaryta 1951 m.

## Šaltiniai
Adriel Ba Loua

**Adrijelis Ba Lua** (; g. 1996 m. liepos 25 d.) – futbolininkas, saugas, puolėjas. Dramblio Kaulo Kranto futbolininkas atstovavo šalies U-20 rinktinei.

## Karjera
Nuo 2013 m. priklausė ASEC Mimosas (Dramblio Kaulo Krantas). 2015–2016 m. nuomos pagrindais perleistas Lille OSC (Prancūzija). Pagrindinėje šio klubo ekipoje nedebiutavo. 2017–2018 m. skolintas Vejle BK (Danija). 2018–2019 m. perleistas MFK Karviná (Čekija). 2019 m. pasirašė sutartį su MFK Karviná. 2020 m. perėjo į Pilzeno „Viktoria“ (Čekija).

### Lech Poznań
2021 m. rugpjūčio 16 d. paskelbta, kad atstovaus Lech Poznań (Lenkija).

2023 m. rugpjūčio 3 d. pelnė įvartį rungtynėse prieš FK Kauno Žalgiris.

### Caen
2025 m. sausio mėn. persikėlė į Caen (Prancūzija).

### Qəbələ
2025 m. vasarą perėjo į Qəbələ (Azerbaidžanas). 2025 m. liepos 12 d. pasirašyta vienerių metų trukmės sutartis.

## Pasiekimai
**Viktoria Plzeň**
* Pirma lyga: 2021–2022 m.

**Lech Poznań**
* Ekstraklasa: 2021–2022 m.

## Dalyvavimas čempionatuose
* 2015 m. buvo pakviestas atstovauti šalies jaunimo U-20 rinktinei. Sužaidė trejas rungtynes.

## Išnašos

## Nuorodos
* SOCCERWAY
* Transfermarkt
* Globalsportsarchive
Filip Marchwiński

**Filipas Marchvinskis** (g. 2002 m. sausio 10 d.) – Lenkijos futbolininkas, saugas.

## Karjera
Futbolą pradėjo žaisti UKS Skórzewo, o vėliau rungtyniavo Lech Poznan jaunimo ekipose.

Nuo 2018 m. priklausė Poznanės „Lech“ (Lenkija). 2021–2022 m. tapo Lenkijos čempionu, o 2022–2023 m. liko trečioje vietoje. Poznanės „Lech“ pateko į 2023–2024 m. Konferencijų lygą, kur antrame etape varžovais buvo „Kauno Žalgirio“ klubas. 2023 m. liepos 27 d. Poznanėje rezultatu 3:1 nugalėjo Lenkijos atstovai. Įvarčius pelnė: Dino Hotić (10`), Antonio Milić (41`), Radosław Murawski (45`+2) ir 57 min. kauniečiams garbės įvartį pelnė Anton Fase. Atsakomosiose rungtynėse Kaune Filipas Marchvinskis pelnė įvartį. Po jo tikslaus smūgio Lenkijos atstovai išsiveržė į priekį, o per pridėtą laiką įvarčius pelnė Adriel Ba Loua (2:0) ir Karolis Uzėla. Rungtynės baigėsi rezultatu 2:1 Lech Poznan naudai. Bendras dviejų rungtynių rezultatas 5:2 Lenkijos klubo naudai lėmė, kad jie pateko į kitą etapą, o Lietuvos atstovai iš tolimesnių kovų iškrito.

2024 m. liepos 25 d. atlikta medicininės patikra su Serie A klubu Lecce. Kitą dieną, 2025 m. liepos 26 d., pasirašė ketverių metų sutartį su galimybe ją pratęsti dar metams. Perėjimo suma oficialiai nebuvo atskleista, tačiau pranešama, kad siekė 3 mln. eurų, o premijos siekė dar 1 mln. eurų. 2025 m. sausio mėn. patyrė priekinio kryžminio raiščio ir menisko traumą.

## Pasiekimai
; su Lech Poznan
:  **čempionas**: 2021–2022 m.

## Rinktinės
Kitados atstovavo Lenkijos jaunimo rinktinėms: 2019 m. pakviestas į U-19 rinktinę, o 2020–2022 m. atstovavo U-21 rinktinei.

## Išnašos

## Nuorodos
* Poznan Lech svetainė
* Profilis 90minut.pl
* SOCCERWAY
* Transfermarkt 
* Globalsportsarchive
Miguel Vítor

**Migelis Vitoras** (*Miguel Ângelo Leonardo Vítor; מיגל אנז'לו לאונרדו ויטור*; g. 1989 m. birželio 30 d.) – Portugalijoje gimęs, šios šalies jaunimo rinktinėms atstovavęs, Izraelio pilietybę priėmęs futbolininkas, gynėjas. 

## Karjera
Profesionalo karjerą pradėjo gimtinėje. Atstovavo SCU Torreense ir SL Benfica jaunimo ekipoms, o vėliau rungtyniavo SL Benfica pagrindinėje komandoje.

2008 m. perleistas CD Aves, o 2010–2011 m. sezone nuomos pagrindais žaidė Leicester City FC.

### PAOK
2013 m. vasarą persikėlė į Graikiją. 2013–2016 m. atstovavo PAOK. Superlygoje sužaidė 83 rungtynes.

### Hapoel Be'er Sheva
Nuo 2016 m. vasaros priklausė Hapoel Be'er Sheva FC (Izraelis). 2016–2017 m. sezone klubas iškovojo čempionų titulą, o 2017–2018 m. jį apgynė. 

Hapoel Be'er Sheva FC pateko į 2023–2024 m. Konferencijų lygą, kur antrame etape varžovais buvo „Panevėžio“ klubas. 2023 m. liepos 27 d. Izraelyje rezultatu 1:0 nugalėjo šeimininkai. Vienintelio įvarčio autoriumi tapo Shay Elias. Atsakomosiose rungtynėse Panevėžyje, 2023 m. rugpjūčio 3 d. Miguel Vítor pasižymėjo įvarčiu prieš „Panevėžio“ klubą. Po jo tikslaus smūgio (53 minutę) Izraelio atstovai pirmavo rezultatu 1:0, tačiau Noel Mbo 79 min. išlygino rezultatą. Mačas Panevėžyje baigėsi lygiosiomis 1:1. Bendras dviejų rungtynių rezultatas 2:1 lėmė, kad žydai pateko į kitą etapą, o Lietuvos klubas pasirodymą baigė.

## Karjera rinktinėje
### Portugalija
Kitados atstovavo Portugalijos jaunimo rinktinėms. Žaidė U-18, U-19, U-21, U-23 rinktinėse. 
### Izraelis
2021 m. spalio mėn. futbolininkas išreiškė norą tapti Izraelio valstybės piliečiu ir atstovauti šios šalies nacionalinei rinktinei.

2022 m. gegužės 1 d. suteikta Izraelio pilietybė. Jau sekančią dieną vilkėjo nacionaline šalies apranga oficialiose rungtynėse.

2022 m. gegužės 2 d. debiutavo Izraelio nacionalinėje rinktinėje draugiškose rungtynėse prieš Islandija.

## Laimėjimai
; su Hapoel Be'er Sheva FC
:  **Čempionas (2 k.):** 2016–2017, 2017–2018 m.
:  **[[Izraelio futbolo taurė]] (2 k.)**: 2019–2020, 2021–2022 m.
:  **[[Izraelio futbolo supertaurė]]:** 2022 m.

; su SL Benfica
:  **Čempionas (1 k.):** 2009–2010 m.
:  **[[Taça da Liga]] (3 k.):** 2009, 2010, 2012 m.

; Asmeniniai įvertinimai
: Izraelio metų futbolininkas: 2017 m.
: UEFA Europos lygos savaitės ekipa: 2016–2017 m.
: Primeira lygos mėnesio jaunasis futbolininkas: 2008 m. rugsėjis.

## Išnašos

## Nuorodos
* SOCCERWAY
* Transfermarkt  
* Globalsportsarchive
* Portugalijos Futbolo Federacija
Stephen Thompson

**Stivenas Tompsonas** (, g. 1983 m. vasario 11 d.) – JAV mišrių kovos menų kovotojas, kikboksininkas ir karatistas, kovojantis UFC organizacijoje.

Ūgis 1,83 m, svoris 77 kg. Anot kitų kovotojų, S. Tompsonas yra vienas pagarbiausių kovotojų ir pasižymi mandagumu. Savo mišrių kovos menų karjeroje jis iškovojo 17 pergalių.

## Karjera

### Kikbokso karjera
Kikbokse S. Tompsonas profesionalai kovojo nuo 2004 iki 2007 m. Iš 20 dvikovų jis laimėjo visas, tačiau 2007 m. sausį dvikovoje jam susitraumavus kelį, jis nusprendė pereiti į mišrius kovos menus.

### Mišrių kovos menų karjera
Prieš patekdamas į UFC jis kovojo įvairiuose vietiniuose turnyruose ir laimėjo penkias iš penkių dvikovų.

2012 m. vasario 4 d. jis debiutavo UFC ir savo pirmoje dvikovoje jis nokautavo priešininką Dan Stittgen spyriu į galvą. Savo antroje dvikovoje, balandžio 21 d., jis pralaimėjo teisėjų nuosprendžiu.

Laimėjus 7 dvikovas iš eilės, 2016 m. lapkričio 12 d. jis kovojo prieš Taironą Vudlį dėl čempiono titulo. Dvikova pasibaigė lygiosiomis. Dvikovos revanšas įvyko 2017 m. kovo 4 d., tačiau S. Tompsonas pralaimėjo teisėjų nuosprendžiu.

S. Tompsonas laimėjo sekančią dvikovą prieš Chorchę Masvidalą vienbalsiu teisėjų nuosprendžiu. 2018 m. gegužės 27 d. kovojo prieš anglą Dareną Tilą. D. Tilas svėrė 79 kg – 1,4 kg daugiau nei leidžiama svorio kategorijoje. S. Tompsonas vis tiek sutiko kautis ir po įtemptos dvikovos pralaimėjo vienbalsiu teisėjų nuosprendžiu. Jis taip pat pralaimėjo sekančią dvikovą prieš Entonį Petisą. Nors S. Tompsonas pirmajame raunde dominavo priešininką, antro raundo pabaigoje jį nokautavo – pirmą kartą mišrių kovos menų karjeroje.

## Kovos stilius
S. Tompsonas pasižymi karatė technikos naudojimu dvikovoje: kovodamas nuleidęs rankas, šokinėdamas pirmyn ir atgal praskėstomis kojomis. Kadangi jis visad juda, jo smūgiai yra nenuspėjami. Jis taip pat laiko atstumą tarp savęs ir priešininko naudodamas spyrius.

## Asmeninis gyvenimas
Jis turi dvi seses ir du brolius. Jo tėtis taip pat yra karatistas ir jaunystėje treniravo jį.

2017 m. jis pasirašė sutartį su „IMG Models“ modelių agentūra.

## Profesionalus rekordas

### Mišrių kovos menų rekordas

### Kikbokso rekordas

## Nuorodos

* S. Tompsono mišrių kovos menų profilis

## Išnašos
Francesca Cardinale

**Frančeska Kardinalė** (; g. 1990 m. Romoje) – italų aktorė, Claudios Cardinale dukterėčia. Šiuo metu gyvena Londone.

## Filmografija
### Kinas
* Anni felici (2013)
* Pacifico (2016)
* Una gita a Roma (2016)
* 1991 (2018)
* La freccia del tempo (2019)
* Credo in un solo padre (2019)

### Televizija
* Il sorteggio (2010, TV filmas)
* I liceali 3 (2011)
* Odissea sul divano (2020) 

## Nuorodos

* IMDb profilis

## Šaltiniai
Liliana Tellini

**Lilijana Telini** (; 1925 m. birželio 15 d. – 1971 m. sausio 19 d.) buvo italų aktorė.

Jos motina buvo kilusi iš Venecijos, o tėvas – iš Šveicarijos. 1949 m. baigė mokslus Eksperimentiniame kinocentre ir po metų debiutavo kino filme „Donne senza nome“. Dešimtmetį ji buvo aktyvi teatro scenoje, taip pat radijuje bei televizijoje.

## Filmografija
* Donne senza nome (1950)
* Il cielo è rosso (1950)
* Il nido di falasco (1950)
* Terra senza tempo (1951)
* Passaporto per l'oriente (1951)
* Carne inquieta (1952)
* Palace Hotel (1952)
* Familie M Junior (1953)
* Il mercante di Venezia (1953)
* Operazione Mitra (1954)
* Giuramento d'amore (1955)

## Nuorodos

* IMDb profilis

## Šaltiniai
Maria Pia Conte

**Marija Pija Kontė** (; g. 1944 m. kovo 10 d. Genujoje) – buvusi italų aktorė.

Vaikystėje išmėginusi aktorės karjerą bei pozavusi keliems fotokomiksams, vėliau nusprendė pasirinkti šią profesiją ir įstojo mokytis į Eksperimentinį kinocentrą, kurį baigė 1962 m.

## Dalinė filmografija
* Arena (1974)
* Begėdė (1974) 
* Spazmas (1974) 
* Naujokė (1975)
* Mano tėvo slaugė (1976)

## Nuorodos

* IMDb profilis

## Šaltiniai
Kidarų geležinkelio stotelė

**Kidarų geležinkelio stotelė** – stotis pietryčių Lietuvoje, Kidarų kaime, prie Vilniaus–Lydos geležinkelio, tarp Jašiūnų ir Stasylų stočių. 2023 m. stotyje yra 2 keliai 120–121 metrų ilgio.

## Istorija

Įkurta 1962 m. Iki 2015 sausio 1 stodavo priemiestiniai keleiviniai traukiniai Vilnius–Stasylos.

## Šaltiniai
Maria Palma Petruolo

**Maria Palma Petruolo** (g. 1989 m. kovo 28 d.) – italų aktorė.

Dažniausiai filmuojasi televizijos serialuose bei filmuose.

## Filmografija
### Kinas
* Uomini & donne, amori & bugie (2003)
* Il dono dei Magi (2007)
* Questo piccolo grande amore, (2009)

### Televizija
* Maria José - L'ultima regina (2002, serialas)
* Orgoglio (2004-2006, serialas)
* La squadra (2004, serialas)
* Diritto di difesa (2004, serialas)
* A casa di Anna (2004, serialas)
* Gente di mare (2005, serialas)
* Raccontami (2007-2008, serialas)
* Il segreto di Arianna (2007, serialas)
* Chiara e Francesco (2007, serialas)
* Coco Chanel (2008, serialas)
* Daktaras Vestas (2009, mini serialas)
* R.I.S. Roma – Delitti imperfetti (2010, serialas)
* Nero Wolfe (2012, serialas)
* Madre, aiutami (2014, serialas)
* Una pallottola nel cuore (2014, serialas)
* Meraviglie - La penisola dei tesori (2018, serialas)

## Nuorodos

* IMDb profilis

## Šaltiniai
Fulvia Mammi

**Fulvija Mami** (; 1927 m. gegužės 25 d. – 2006 m. birželio 4 d.) buvo italų aktorė.

Kine bei teatre dažniausiai atlikdavo jautrių ir trapių moterų vadimenis. Be vaidybos taip pat dirbo filmų dubliuotoja. Pasitraukusi iš aktyvios sceninės veiklos užsiėmė jaunų aktorių mokymu, taip pat tapyba.

## Filmografija
* Fifa e arena (1948)
* La fiamma che non si spegne (1949)
* Guarany (1950)
* Contro la legge (1950)
* I cadetti di Guascogna (1950)
* Sigillo rosso (1950)
* Totò terzo uomo (1951)
* La regina di Saba (1952)
* Rosso e nero (1954)
* Il bell'Antonio (1960)
* I terribili 7 (1963)

## Nuorodos

* IMDb profilis

## Šaltiniai
Lobinių geležinkelio stotelė

**Lobinių geležinkelio stotelė** – stotis rytų Lietuvoje, Lobinių kaime, prie Vilniaus–Turmanto geležinkelio, tarp Ignalinos ir Dūkšto stočių. Stoja priemiestiniai keleiviniai traukiniai Vilnius–Ignalina–Turmantas.

## Istorija

Apie 1870 m. prie Peterburgo–Varšuvos geležinkelio įrengta ***Dūdų geležinkelio stotelė*** (). Ji pavadinta gretimo Dūdų kaimo vardu ir buvo tarp Ignalinos GS bei Dūkšto GS stočių. XX a. pervadinta Lobinių vardu (gali būti, kad buvo perkelta šiek tiek į pietus arčiau Lobinių kaimo).

## Šaltiniai
Dituvos geležinkelio stotelė

**Dituvos geležinkelio stotelė** – keleivių laipinimo vieta vakarų Lietuvoje, pietinėje Dituvos kaimo dalyje, prie Klaipėdos–Pagėgių geležinkelio. Stoja keleiviniai traukiniai Klaipėda–Šilutė. 2023 m. stotyje yra 1 kelias 22 metrų ilgio. Senasis peronas prastos būklės.

## Istorija

Stotelė įkurta XX a. pabaigoje, 1991 m. čia stodavo traukiniai Klaipėda–Šilutė ir Klaipėda–Tilžė. 2011 m. nutraukus Klaipėdos–Šilutės traukinių eismą stotelė uždaryta. 2018 m. pabaigoje maršrutas atkurtas, nuo 2019 m. gruodžio Dituvos stotelė vėl atidaryta.

## Šaltiniai
Gerkonių geležinkelio stotelė

**Gerkonių geležinkelio stotelė** – stotis rytų Lietuvoje, Gerkonių kaime, prie Vilniaus–Turmanto geležinkelio, tarp Turmanto ir Dūkšto stočių. Stoja priemiestiniai keleiviniai traukiniai Vilnius–Ignalina–Turmantas. 2023 m. stotyje yra 1 kelias 108 metrų ilgio.

## Istorija

Stotelė įkurta 1970 m.

## Šaltiniai
Gručeikių geležinkelio stotelė

**Gručeikių geležinkelio stotelė** (arba ***Gružeikių geležinkelio stotelė***) – keleivių laipinimo vieta vakarų Lietuvoje, Gručeikių kaimo rytuose, prie Klaipėdos–Pagėgių geležinkelio, Rimkų–Vilkyčių tarpstotyje. Stoja keleiviniai traukiniai Klaipėda–Šilutė. 2023 m. stotyje yra 1 kelias 22 metrų ilgio.

## Istorija

Stotelė minima nuo XX a. pabaigos. Tuo metu čia stodavo traukiniai Klaipėda–Šilutė ir Klaipėda–Tilžė. 2011 m. nutraukus Klaipėdos–Šilutės traukinių eismą stotelė uždaryta. 2018 m. pabaigoje maršrutas atkurtas, nuo 2019 m. gruodžio Gručeikių stotelė vėl atidaryta.

## Šaltiniai
Kalotės geležinkelio stotelė

**Kalotės geležinkelio stotelė** – buvusi laipinimo vieta šiaurės vakarų Lietuvoje, Kalotėje, prie Vilniaus–Klaipėdos geležinkelio. Tai nedidelė geležinkelio stotis tarp Kretingos ir Klaipėdos, kurioje vienkelė linija 3 kilometrams išsišakoja į dvikelę (iki Girulių), tad šioje atkarpoje priešpriešiniai traukiniai gali prasilenkti nesustodami.

## Istorija

XIX a. pabaigoje nutiestas Klaipėdos–Bajorų geležinkelis, tuomet Kalotėje įkurta geležinkelio stotis. Čia buvo pastatytas vieno aukšto stačiakampio plano keleivių namas, prie kurio buvo prijungtas prekių sandėlis. 1926 m. stoties plane žymimi ne tik stoties rūmai su prekių sandėliu, bet ir tarnybinis namas, tvartas.

XXI a. pradžioje stodavo keleiviniai traukiniai Vilnius–Klaipėda ir Radviliškis–Klaipėda, į šiaurę nuo mūrinio pastato buvo medinis keleivių paviljonas, 2-ajame dešimtmetyje nugriautas.

## Šaltiniai
Juknaičių geležinkelio stotelė

**Juknaičių geležinkelio stotelė** – buvusi stotis vakarų Lietuvoje, šiauriniame Juknaičių miestelio pakraštyje, prie Klaipėdos–Pagėgių geležinkelio.

## Istorija

1875 m. buvo atidarytas Klaipėdos–Tilžės geležinkelis. Kadangi Klaipėdos apskrities valdyba nemokamai davė žemės geležinkeliui tiesti apskrities teritorijoje, tai gavo sustojimo vietas Juknaičiuose ir Kukoraičiuose bei geležinkelio stotį Šilutėje. Apie 1980 m. stoties pastate buvo nedidelė keleivių salė ir kasa, kitose patalpose gyveno žmonės. Traukiniai važiuodavo į Šilutę, Klaipėdą, Pagėgius.

## Šaltiniai

* Stoties nuotrauka
Antiherojus

**Antiherojus** – protagonistas, kuris stokoja tradiciniam herojui būdingų savybių, tokių kaip idealizmas, drąsa ir moralė. Antiherojus gali pasižymėti neigiamais bruožais, kurie priešingi herojiškiesiems, arba gali jų turėti labai ribotai. Antiherojai kartais atlieka didvyriškus poelgius, tačiau dažniausiai vedini ne herojiškų ketinimų arba ne herojiškais būdais.

Antiherojų pavyzdžiai: Dedpulas, Homer Simpson, Spawn, Baudėjas, Ernis, Hanas Solo, Don Kichotas, Skrudžas Makdakas

## Šaltiniai
Senųjų Stasylų geležinkelio stotelė

:: *Apie naują stotį į pietryčius nuo senosios Stasylų stoties žr. [[Stasylų geležinkelio stotis]]. Apie gyvenvietę, kurioje buvo Senųjų Stasylų geležinkelio stotelė, žr. [[Stasylų GS]].*

**Senųjų Stasylų geležinkelio stotelė** (iki 2011 m. ***Stasylų geležinkelio stotis***) – buvusi stotis Stasylose, prie Vilniaus–Lydos geležinkelio.

## Istorija

Įkurta 1908 m. kaip *Stasylų* stotis. 1939–1940 m. sandūroje Stasylų stotis tapo viena iš Lietuvos–TSRS pasienio prekinių stočių (kitos buvo Kenoje ir Varėnoje). Sovietams užėjus, stotis 

2011 m. pervadinta *Senųjų Stasylų* stotimi. 2013 m. reformuota į stotelę. 2014 m. dėl susidėvėjimo nurašyta įvairi infrastruktūra.

## Šaltiniai
2023–2024 m. Ligat ha'Al

**[[2023]]–[[2024]] m. [[Ligat ha'Al]]** – Izraelio aukščiausioji futbolo lyga. Sezonas prasidėjo 2023 m. rugpjūčio 26 d., baigėsi 2024 m. gegužės 25 d. Dalyvavo 14 komandų.

Dėl rėmimo sutarčių dar žinoma kaip **2023–2024 m. Ligat ONE ZERO**. 

## Formatas
* Pirmame etape komandos susitiko po du kartus. Tada lyga buvo skeliama pusiau.
* Stipriųjų grupė sužaidė papildomą ratą dėl čempionų titulo.
* Silpnųjų grupėje buvo sužaistas papildomas ratas dėl išlikimo.

## Dalyviai

## Turnyrinė padėtis
### I etapas

* Beitar Jerusalem turėjo 4 taškų nuobaudą.

### II etapas
#### I finalas
*  **[[Maccabi Tel Aviv FC]]** tapo čempionais.

#### II finalas

* Dvi paskutines vietas užėmusios ekipos iškrito į 2022–2023 m. Liga Leumit.

## 2023–2024 m. [[Izraelio futbolo taurė]]
* **[[Izraelio futbolo taurė]]** – pagrindinis futbolo taurės turnyras Izraelyje. Vyksta nuo 1949 metų.

#### Finalo rungtynės

* **[[Maccabi Petah Tikva FC|Maccabi Petah Tikva]] nugalėjo varžovus rezultatu 1:0 ir iškovojo šalies futbolo taurę.**
----

## Taip pat skaitykite
* 2023–2024 m. Liga Leumit

## Išnašos

## Nuorodos
* Flashscore Izraelio lygos rezultatai
* Flashscore taurės turnyro rezultatai
* RSSSF duomenų bazė
* UEFA svetainėje
NATO priešakinių pajėgų bataliono kovinė grupė (Lietuva)

**NATO priešakinių pajėgų bataliono kovinė grupė Lietuvoje** () - NATO priešakinių pajėgų bataliono karinis vienetas, dislokuotas Lietuvoje. 

NATO priešakinių pajėgų bataliono kovinė grupė yra dislokuota Rukloje (Jonavos r.) ir yra integruota į Lietuvos kariuomenės Mechanizuotosios pėstininkų brigados „Geležinis Vilkas“ sudėtį. 
 
Taikos metu NATO priešakinių pajėgų batalionas dalyvauja pratybose su Lietuvos kariuomene, o krizės ar konflikto atveju gintų Lietuvą kartu su Lietuvos ginkluotomis ir papildomai atvykstančiomis sąjungininkų pajėgomis. Lietuvoje dislokuojamą NATO priešakinių pajėgų bataliono kovinę grupę sudaro štabas ir štabo kuopa, aprūpinimo kuopa, trys–keturios kovinės kuopos. Be to, priskiriami  ir įvairūs kovinės paramos vienetai. Sąjungininkų bataliono kovinė grupė pagal poreikį (pvz. grėsmė, pratybos ir pan.) gali būti pastiprinama.

## Istorija

NATO viršūnių susitikime 2016 m. liepos mėn. Varšuvoje priimtas bendras Aljanso sprendimas nuo 2017 m. Baltijos šalyse ir Lenkijoje dislokuoti po NATO priešakinių pajėgų bataliono kovinę grupę. 

Lietuvoje nuo 2017 m. vasario mėn. dislokuotai NATO priešakinių pajėgų bataliono kovinei grupei vadovauja Vokietija. Nuo dislokavimo pradžios kartu su Lietuvos kariais rotuodamiesi jau yra treniravęsi per 8 tūkst. karių iš devynių NATO valstybių – Vokietijos, Norvegijos, Nyderlandų, Belgijos, Čekijos,  Islandijos, Liuksemburgo, Kroatijos, Prancūzijos.  

## Išnašos

## Nuorodos
* NATO Priešakinių pajėgų bataliono kovinė grupė
Generolo leitenanto Jokūbo Jasinskio Logistikos batalionas

**Generolo leitenanto Jokūbo Jasinskio Logistikos batalionas** – Lietuvos kariuomenės dalinys, esantis Lietuvos kariuomenės Sausumos pajėgų Pėstininkų brigados „Geležinis Vilkas“ sudėtyje. Dalinys dislokuotas Rukloje, Jonavos r.

Pagrindinės Logistikos bataliono funkcijos – logistinės paramos teikimas Pėstininkų brigados „Geležinis Vilkas“ vienetams, su tikslu apginti Lietuvos Respublikos teritoriją ir nepriklausomybę.

Logistikos bataliono užduotys:
# vykdyti tiekimo klasių paskirstymo operacijas lauko sąlygomis;
# vykdyti transportavimo operacijas;
# vykdyti remonto ir evakuacijos operacijas lauko sąlygomis.

## Istorija

2012 m. reorganizavus Mechanizuotosios pėstininkų brigados „Geležinis Vilkas“ Kunigaikščio Vaidoto tiesioginės paskirties logistikos batalioną į mechanizuotąjį pėstininkų batalioną, buvo suformuota MPB „Geležinis Vilkas“ vadovybės Logistikos kuopa. Jos pagrindu 2018 m. gruodžio 3 d. įsteigtas Logistikos batalionas.

## Išnašos

## Nuorodos
* Logistikos batalionas
Pablo Ríos Freire

**Pablas Riosas Freirė** ( g. 1985 m. balandžio 22 d.) – Ispanijos futbolo specialistas, futbolo treneris. Įgijęs UEFA PRO licenciją.

## Biografija

### Žaidėjo karjera
Nežinoma.

### Trenerio darbas
Trenerio karjerą pradėjo 2007 m. „Atlético de Madrid“ futbolo mokyklose, o 2008 m. perėjo į CD Leganés. Šiame klube dirbo nuo 2008 iki 2010 m.

2010 m. pasirašė sutartį su „CD Nuevo Boadilla“ ir dirbo treneriu du sezonus.

2012 m. perėjo į Getafe CF, 2012–2015 m. dirbo jaunimo futbolo komandose.

2015 m. išvyko į Kiniją. Dirbo įvairių klubų akademijose: PS United, Sichuan Jiuniu Football Club, Wenzhou Provence ir Chongqing Liangjiang Athletic jaunimo komandų treneriu. Kinijoje praleido penkis metus.

2020 m. dėl pandemijos grėsmių ir koronaviruso protrūkio, grįžo į Ispaniją.

2021 m. pasirašė sutartį su Be1 NFA (Lietuva). Tuo metu ekipa rungtyniavo Antroje lygoje. Ispanui tapus treneriu komanda laimėjo 14 iš 15 rungtynių. Nuo 2022 m. sezono BE1 ekipa rungtyniavo Pirmoje lygoje. Sezonas buvo sėkmingas ir komanda pretendavo į medalius, tačiau galutinėje rikiuotėje liko ketvirti. 2023 m. sezonas klostėsi nepalankiai, o įpusėjus pirmenybėms Be1 buvo turnyrinės lentelės viduryje. 2023 m. rugpjūčio pradžioje tapo žinoma, kad ispanas palieka komandą. Naujuoju treneriu tapo portugalas Miguel Machado.

## Išnašos

## Nuorodos
* SOCCERWAY 
* Transfermarkt  (Treneris)
Eivonas (Ohajas)

**Eivonas** () – miestas JAV, Ohajo valstijoje, Loreino apygardoje. 2020 m. mieste gyveno 24 847 žmonės. Jis priklauso Klivlando metropolinei teritorijai.

Eivone veikia trys pradinės mokyklos, vidurinė mokykla ir gimnazija. Mieste yra viešoji biblioteka.

## Istorija
XVII a. dabartiniai Eivono, Eivono Leiko, Bei Vilidžo ir Vestleiko miestai buvo viena teritorija. Šioje teritorijoje gyveno įvairios indėnų gentys, pavyzdžiui, huronai, otavai ir eriai, kurie gyveno vigvamuose arba paprastuose akmeniniuose būstuose. Vėliau jie buvo priverstinai perkelti kitur.

Pirmieji nuolatiniai amerikiečių kolonistai į vietovę atvyko 1814 m. iš Montgomerio apygardos, vadovaujami Wilbur Cahoon.

1825 m. įsteigtas Eivono paštas.

1961 m. kaimas tapo Eivono miestu.

## Geografija
Jungtinių Valstijų gyventojų surašymo biuro duomenimis, bendras miesto plotas yra 54,05 km², iš kurių 53,90 km² sudaro sausuma, o 0,16 km² – vanduo.

## Gyventojai

## Valdžia
Per federalinius ir valstijų rinkimus miestas paprastai balsuoja už Respublikonų partiją. Jis, kaip ir likusi valstijos dalis, ir toliau linksta prie Respublikonų partijos ir tolsta nuo Demokratų partijos. Vietos valdžios rinkimuose visi kandidatai kandidatuoja be partinės priklausomybės.

## Išnašos

## Nuorodos
* Oficialus miesto tinklalapis
Los Colorados

**„Los Colorados“** – Ukrainos folkroko muzikos grupė.

## Istorija
Grupė susikūrė 2006 m. ir iš pradžių jie atliko savo kūrybos dainas. 2009 m. vasarį grupė pasirodė vietinėje televizijos programoje, kurioje atliko Keitės Peri dainą *Hot n Cold*. Grupės pagrindinis vokalas Ruslanas Prystupa nemokėjo anglų kalbos todėl dainą atliko vartojant transliteruotą tekstą. Pasirodymo vaizdo įrašas išpopuliarėjo įvairiose socialinių tinklų platformose ir net buvo parodytas populiaroje JAV šou „The Ellen DeGeneres Show“.

2012 m. Vokietijos televizijos transliuotojas „ZDF“ pakvietė grupę sukurti dainą XIV Europos futbolo čempionatui. Grupė čempionatui parodijavo grupės „Reel 2 Real“ dainą *I Like To Move It*. Tais pačiais metais jie įrašė savo pirmąjį albumą „Move It“. Viena iš albumo dainų buvo grupės „Rammstein“ dainos *Du hast* parodija, kurią taip pat atliko vietinėje televizijos programoje. Parodijos vaizdo įrašas „YouTube“ platformoje surinko virš 10 mln. peržiūrų. Albume taip pat yra MC Hammer *U Can’t Touch This*, La Bouche *Be My Lover* ir kitų populiarių dainų parodijos.

## Grupės sudėtis

* Ruslan „Prystupnic“ Prystupa – vokalai, bajanas
* Rostyslav „Roslyk“ Fuk – akustinė gitara, elektrinė gitara, kazu, pritariamieji vokalai
* Serhiy „Masyanya“ Masyk – kontrabosas, bosinė gitara
* Oleksandr „Lesyk“ Dračuk – mušamieji, pritariamieji vokalai

## Išnašos
Wagner (reikšmės)

**Wagner** gali reikšti:
* Francas Vagneris – vokiečių krepšininkas;
* Jazmin Vagner – vokiečių dainininkė ir aktorė;
* Karlas Vagneris – vokiečių zoologas;
* Moricas Vagneris – vokiečių krepšininkas;
* Otas Vagneris – austrų architektas;
* Richardas Vagneris – vokiečių kompozitorius;
* Selina Vagner – vokiečių futbolininkė;
* „Wagner“ – privati karinė kompanija, įkurta Rusijoje;
* Vagneras Lopesas – brazilų futbolininkas.
Dapšionių geležinkelio stotis

**Dapšionių geležinkelio stotis** – buvusi stotis Panevėžio rajono savivaldybėje, Labininkų kaime 3 km į rytus nuo Beinoravos ir 5 km nuo Dapšionių, Radviliškio ir Panevėžio rajonų paribyje prie geležinkelio Radviliškis–Daugpilis.

## Istorija

Įkurta XX a. tarpukariu. Sovietmečiu buvo perkelta apie 1,5 km į rytus link Panevėžio. Vėliau pastatyta nauja stotis dar už 0,3 km link Panevėžio. Važiuodavo traukiniai Šiauliai–Panevėžys–Rokiškis. 1992–1994 m. stotis buvo užkonservuota, o 2003 m. uždaryta.

## Šaltiniai
Lauksargių geležinkelio stotis

**Lauksargių geležinkelio stotis** – buvusi stotis Lauksargių kaimo šiaurės vakariniame pakraštyje (Tauragės rajonas). Išlikęs raudonų plytų pastatas apleistas – saugomas paveldo objektas. Tai dviaukštis pastatas, išraiškingos Mažajai Lietuvai būdingos architektūros. Pagrindinį pastatą sudaro trys korpusai ir sandėlis, pagal šios stoties projektą pastatytos dar bent 7 tokios stotys Rytprūsiuose.  Greta yra du panašios išvaizdos geležinkeliečių namai. Stoties prieigose – erdvi akmenimis grįsta aikštė.

## Istorija

1904 m. tuometiniuose Rytprūsiuose nutiestas Pagėgių–Lauksargių geležinkelis. Tai buvo 1435 mm vėžės geležinkelio linija, sujungusi Lauksargius su Klaipėdos–Tilžės geležinkeliu. Lauksargiuose, pasienyje su Rusijos imperija, įrengta stotis, pastatyti 4 statiniai, paruošta aikštelė būsimam geležinkelio mazgui. Tikėtasi, kad kitoje sienos pusėje geležinkelio trasa bus pratęsta iki Rygos, tačiau Rusijos imperija geležinkelio tiesti neskubėjo, tad iki Pirmojo pasaulinio karo Lauksargiai liko galine stotimi.

Prasidėjus karui, 1914 m. rudenį, Rusijos imperijos kariuomenė įsiveržė į Rytprūsius, užėmė Lauksargius, suniokojo stotį ir susprogdino jos pastatus. Rusus išstūmus, stotis atnaujinta, pastatai atstatyti, į stoties atidarymo iškilmes 1915 m. kovą atvyko Vokietijos rytų fronto generolas feldmaršalas Paulius fon Hindenburgas. Netrukus fronto aprūpinimui iš Lauksargių stoties pradėtas tiesti laikinas karo lauko Lauksargių–Kelmės siaurasis geležinkelis (600 mm vėžės siaurukas) į Skaudvilę, vėliau pratęstas iki Kelmės. Darbai baigti 1915 m. liepą. Tačiau siaurukas gyvavo neilgai – žiemą pakilus upių vandeniui, geležinkelis daugumoje vietų buvo sugadintas ir nebeatnaujintas. 1915 m. rudenį pradėta plačiojo geležinkelio link Šiaulių statyba. Po jos atidarymo 1916 m. birželio 20 d. Lauksargiai sujungti geležinkeliu su Radviliškiu, Šiauliais, Panevėžiu ir Latvijos miestais.

1923 m. Klaipėdos kraštui prisijungus prie Lietuvos Respublikos, Lauksargių stotis neteko pasienio stoties statuso, jos reikšmė sumažėjo. 1992 m. pro stotį nutrauktas keleivinių traukinių eismas, stotis buvo užkonservuota, o 2003 m. uždaryta. 2017 m. stoties pastatas, sandėlis ir krovinių platforma perduoti Turto bankui.

## Šaltiniai
Slovakijos futbolas 2023–2024 m.

**[[Slovakija|Slovakijos]] futbolo varžybos [[2023]]–[[2024]] m.**
*  prasidėjo 2023 m. liepos 28 d., baigėsi 2024 m. gegužės 18 d.; 
* s turnyras prasidėjo 2023 m. rudenį, finalas įvyko 2024 m. gegužės 1 d.

## 2023–2024 m. Pirma lyga (Fortuna liga)
* **Pirma lyga (Fortuna liga)** – aukščiausioji futbolo lyga.
* Dalyvavo 12 komandų.

### I etapas
* Po dviejų ratų (22 turų) buvo čempionatas buvo skeliamos pusiau.

### II etapas
#### Stipriųjų grupė

#### Silpnųjų grupė

## Pereinamosios rungtynės
; Pirmosios rungtynės
----

----
; Atsakomosios rungtynės

* **[[MFK Zemplín Michalovce|Zemplín Michalovce]] nugalėjo bendru dviejų rungtynių rezultatu 3-2 ir išsaugojo vietą stipriausiame šalies divizione.**
----

## 2023–2024 m. Antra lyga (2. liga)
* **Antra lyga** – antros pakopos futbolo lyga.
* 2023–2024 m. dalyvavo 16 komandų.(EN)

### Galutinė komandų rikiuotė



## [[Slovakijos moterų futbolo Pirma lyga]]
* **Pirma lyga** () – pirmos pakopos, aukščiausioji moterų futbolo lyga šalyje.

#### Pirmasis etapas
; Pirmasis etapas

#### Stipriųjų grupė
; Stipriųjų grupė

#### Stipriųjų grupė
; Silpnųjų grupė

## 2023–2024 m. [[Slovakijos futbolo taurė]]
* **[[Slovakijos futbolo sistema|Slovakijos futbolo]] taurė** – pagrindinis Slovakijos futbolo taurės turnyras.
### Finalo rungtynės
----

* **[[MFK Ružomberok|Ružomberok]] nugalėjo varžovus rezultatu 1-0 ir iškovojo taurę.**
----

## Išnašos

## Nuorodos
* Oficiali lygos svetainė
* RSSSF duomenų bazė:
: Čempionų sąrašas
: Slovakijos futbolo taurė
: Supertaurės finalai
* flashscore archyvas
Greitosios medicinos pagalbos tarnyba

**Greitosios medicinos pagalbos tarnyba** – lietuviška įstaiga, teikianti pirmąją pagalbą, vežanti pacientus į artimiausią ligoninę ir valdanti valstybinius greitosios pagalbos automobilius.

## Istorija
2021–2023 m. įgyvendinus greitosios pagalbos pertvarką, atskiros 48 GMP stotys sujungtos į vieną tarnybą. Vieningai GMP tarnybai skirtos ES investicijos siekia ~50 mln. eurų.

2022 m. į GMP dispečerines gyventojai kreipėsi ~1 mln. kartų, atlikta >714 tūkst. išvykimų, ~678 tūkst. suteikta pirmoji pagalba.

## Šaltiniai